4.De tyske myndigheder indgav ansøgning EGF/2017/008 DE/Goodyear den 6. oktober 2017, dvs. inden for en periode på 12 uger fra den dato, hvor interventionskriterierne, der er omhandlet i EGF-forordningens artikel 4, var opfyldt. Kommissionen bekræftede modtagelsen af ansøgningen samme dag og anmodede de tyske myndigheder den 23. oktober 2017 om yderligere oplysninger. Der blev indsendt yderligere oplysninger inden for seks uger efter anmodningen. Fristen på 12 uger efter modtagelsen af den fuldstændige ansøgning, inden for hvilken Kommissionen skal afslutte sin vurdering af, om ansøgningen opfylder betingelserne for at få økonomisk støtte, udløber den 26. februar 2018.

Dato for kvittering for modtagelse af ansøgningen

3.Efter en vurdering af denne ansøgning har Kommissionen i overensstemmelse med de gældende bestemmelser i EGF-forordningen konkluderet, at betingelserne for økonomisk EGF-støtte er opfyldt.

1.De regler, der gælder for økonomisk støtte fra Den Europæiske Fond for Tilpasning til Globaliseringen (EGF), er fastsat i Europa-Parlamentets og Rådets forordning (EU) nr. 1309/2013 af 17. december 2013 om Den Europæiske Fond for Tilpasning til Globaliseringen (2014-2020) og ophævelse af forordning (EF) nr. 1927/2006 ("EGF-forordningen").

Beregning af afskedigelser og aktivitetsophør

9.Afskedigelserne i referenceperioden er blevet beregnet som følger:

–632 fra den dato, hvor arbejdsgiveren giver den enkelte arbejdstager meddelelse om afskedigelse eller opsigelse af arbejdstagerens ansættelseskontrakt.

Støtteberettigede modtagere

10.Ud over de allerede omhandlede arbejdstagere omfatter de støtteberettigede modtagere 14 arbejdstagere, der blev afskediget før eller efter referenceperioden. Disse arbejdstagere blev alle afskediget efter den generelle meddelelse om de planlagte afskedigelser den 24. oktober 2016. Der kan etableres en klar årsagssammenhæng til den begivenhed, som udløste afskedigelserne i referenceperioden.

11.Det samlede antal støtteberettigede modtagere er således på 646.

Sammenhæng mellem afskedigelserne og de gennemgribende strukturelle ændringer i verdenshandelsmønstrene, som kan tilskrives globaliseringen

12.Til støtte for, at der findes en sammenhæng mellem afskedigelserne og de gennemgribende strukturelle ændringer i verdenshandelsmønstrene, som kan tilskrives globaliseringen, anfører de tyske myndigheder, at globaliseringen har haft en negativ virkning på B-segmentet af produktionen af bildæk i Unionen. Dette skyldes, at asiatiske leverandører har vundet betydelige markedsandele i de seneste år.

13.Produktionen af personbiler i EU-27, som faldt dramatisk under finanskrisen, er steget let igen i de seneste år, men nåede først op på sit 2006-niveau i 2016. I henhold til analyser fra European Automobile Manufacturers' Association (ACEA) er salget af mindre biler i 2016 stadig ikke oppe på niveauet for 2005. Den globale markedsandel for motorkøretøjer, der er fremstillet i Europa, faldt imidlertid fra 35 % i 2001 til 23 % i 2016. Kinas globale markedsandel steg i samme periode fra 5 % til 30 %. Bilproduktionen i Asien har inden for de sidste ti år oplevet en stigning på 45 %.

14.Fra 2015 til 2016 steg importen til Unionen med 22 %, mens eksporten faldt med 3 %. Selv om de fleste importerede køretøjer kom fra Tyrkiet (en markedsandel på 29 %), opnåede Indien den største vækst i importen af motorkøretøjer i 2015-2016 (en stigning på 31 %), tæt fulgt af Sydafrika (29 %) og Japan (20 %).De langsigtede markedsstrategier for både bil- og dækfabrikanter skal ses i sammenhæng med potentielle vækstrater. Motoriseringsgraden i Den Europæiske Union steg kun med 9 % fra 2005 til 2015, hvorimod motoriseringsgraden i Asien/Stillehavsområdet steg med 140 % og i Mellem- og Sydamerika med 59 % i samme periode.

15.Derfor har det globale dækmarked også ændret sig markant siden årtusindskiftet. De tre store globale aktører Bridgestone, Michelin og Goodyear tegnede sig for 57 % af den globale dækproduktion i 2000, men deres betydning på verdensplan var i 2013 faldet til 38 %. I samme periode steg markedsandelen af asiatiske producenter fra Kina, Taiwan og Singapore fra 4 % i 2001 til 20 % i 2013 ifølge en intern undersøgelse foretaget af Ernst & Young Consulting. Ifølge European Tyre and Rubber Manufacturer's Association (ETRMA) var 6 ud af 10 dækfabrikanter med den største omsætning i 2016 fra Asien.

16.I 2015 oversteg dækimporten (130 mio. dæk) i Unionen langt eksporten (74 mio. dæk). EU's dækproduktion i 2015 (4,9 mio. ton) lå stadig lidt under produktionsmængden i 2007 (5,1 mio. ton).

17.En undersøgelse offentliggjort af markedsforskningsinstituttet Gesellschaft für Konsumforschung viser, at 77 % af de solgte dæk i Tyskland i 2005 tilhørte B-dæksegmentet, mens sådanne dækstørrelser kun udgjorde 43 % af salget i Tyskland i 2014, hvilket afspejler en omlægning af produktionen af mindre køretøjer til vækstmarkederne i Asien og Sydamerika.

18.NACE (rev. 2) hovedgruppe 22 (Fremstilling af gummi- og plastprodukter) har hidtil ikke været genstand for nogen EGF-ansøgning.

Begivenheder, der gav anledning til afskedigelserne og til aktivitetsophør

19.Begivenheden, der gav anledning til disse afskedigelser, er den fuldstændige lukning af Goodyears produktionsanlæg i Philippsburg. The Goodyear Tire & Rubber Company blev etableret i Akron, Ohio, USA, i 1898 og er en af verdens førende dækfabrikanter. I 1954 blev Deutsche Goodyear GmbH grundlagt, og i 1966 påbegyndtes opførelsen af virksomhedens anlæg til dækproduktion i Philippsburg. Goodyear Dunlop har i øjeblikket ca. 7 600 ansatte i Tyskland. Det tyske hovedkvarter ligger i Hanau. Andre anlæg i Tyskland befinder sig i Fürstenwalde, Wittlich, Riesa og Fulda.

20.Eftersom EU's bilproduktion og markedsandele er faldet i kølvandet på globaliseringen, er der blevet opbygget en betydelig overkapacitet inden for B-segmentet hos Goodyear, svarende til omkring fem mio. dæk i hele virksomhedens integrerede produktionsstruktur i Europa. Det svarer til den gennemsnitlige årlige kapacitet i et af produktionsanlæggene. Derfor var Goodyear nødt til at lukke et af sine europæiske fabriksanlæg. Goodyear besluttede at lukke anlægget i Philippsburg, som har den største produktionskapacitet for dæk i B-segmentet af Goodyears europæiske anlæg. Den 24. oktober 2016 meddelte Goodyears ledelse derfor, at dækfabrikken i Philippsburg med sin arbejdsstyrke på 888 beskæftigede ville lukke i 2017.

21.Den 26. april 2017 indgik Goodyear en kollektiv overenskomst til fastsættelse af afskedigelsesvilkårene med fagforeningen IG BCE. Efter samtaler med samarbejdsudvalget blev den indarbejdet i en afskedigelsesordning. Produktionen ophørte allerede den 15. juli 2017, og lukningen af fabrikken blev fastsat til den 31. december 2017.

22.Arbejdsmarkedets parter blev enige om at oprette to transferselskaber. Oprettelsen af et transferselskab er ikke obligatorisk i henhold til tysk lovgivning. Den afskedigende virksomhed er ikke forpligtet til at bidrage til oprettelsen af et transferselskab. Uden den afskedigende virksomheds deltagelse ville der ikke blive oprettet noget transferselskab. Den tyske sociallovgivning danner retsgrundlag (§ 110 og § 111 i SGB III), hvis den afskedigende virksomhed ikke tilbyder at deltage, og hvis arbejdsmarkedets parter enes om at oprette et transferselskab.

23.Transferselskaberne forvaltes af weitblick - personalpartner GmbH, som er en virksomhed, der ejes af Deutscher Gewerkschaftsbund (DGB) (et forbund af tyske fagforeninger). 646 arbejdstagere underskrev en trepartsaftale, i henhold til hvilken de tiltræder transferselskabet efter den officielle afslutning på deres beskæftigelse hos Goodyear. 632 arbejdstagere underskrev aftalen inden for referenceperioden, og yderligere 14 har endnu ikke kunnet underskrive på grund af barselsorlov osv., men forventes at underskrive inden ophøret af deres kontrakt med Goodyear. De personer, der har valgt ikke at tiltræde transferselskabet, havde allerede fundet et nyt job eller besluttet at gå på pension.